b'\n_START_ARTICLE_\n51 Nemausa\n_START_SECTION_\nOdkritje\n_START_PARAGRAPH_\nAsteroid je odkril francoski ljubiteljski astronom Joseph Jean Pierre Laurent (umrl 1900) 22. januarja 1858. To je bil njegov edini odkriti asteroid. O astronomu je zelo malo znanega. Asteroid je odkril v zasebnem observatoriju, ki ga je zapustil Benjamin Valz, ko je od\xc5\xa1el kot predstojnik v Observatorij Marseille. Hi\xc5\xa1a na 32 rue Nationale v kraju N\xc3\xaemes v Franciji nosi spominsko plo\xc5\xa1\xc4\x8do, ki spominja na odkritje.\n_START_SECTION_\nZna\xc4\x8dilnosti\n_START_PARAGRAPH_\nAsteroid Nemausa obkro\xc5\xbei Sonce v 3,64 letih. Njegov tir ima izsrednost 0,066, nagnjen pa je za 9,972\xc2\xb0 proti ekliptiki. Njegov premer je 147,9 km, okrog svoje osi pa se zavrti v 7,783 urah. Asteroid bi lahko imel tudi do 14\xc2\xa0% vode.\n_START_SECTION_\nNaravni sateliti\n_START_PARAGRAPH_\nNa osnovi svetlobnih krivulj predvidevajo, da ima majhen naravni satelit.'